Đakovo, 1. listopada 2019.

Br. PC: 117-8/2019.

Predmet: Seminar za animatore i suradnike župnih misijskih skupina u župama Đakovačko-osječke

 nadbiskupije; u Velikoj dvorani župe Svih Svetih u Đakovu, Strossmayerov trg 1 (ulaz iz

 Gupčeve ulice) u subotu 12. listopada 2019.

* poziv na seminar
* **Svim animatorima i suradnicima župnih misijskih skupina**
* **Svim župnim uredima Đakovačko-osječke nadbiskupije**

Poštovani animatori i članovi župnih misijskih skupina,

pozivamo Vas na nadbiskupijski seminar za animatore i članove župnih misijskih skupina. Seminar će se održat u Velikoj dvorani župe Svih Svetih u Đakovu, Strossmayerov trg 1 (ulaz iz Gupčeve ulice), u subotu 12. listopada 2019. s početkom u 9 sati.

Program susreta:

9.00 Molitva

9.10 Pozdrav i uvodna riječ (*s. Ignacija Ribinski, nadbiskupijska animatorica župnih*

 *misijskih skupina*)

# 9.45 Kršteni i poslani, poruka pape Franje za misijski dan 2019.

#  (*s. Ignacija Ribinski)*

10.00 Svaki je krštenik i svaka krštenica misija (*dr. Zvonko Pažin, profesor na KBF-u*)

10.30 Odmor i okrijepa

11.00 Krštenje koje primismo čast je i poslanje *(vlč. Ante Šiško, župnik u Vođincima)*

11.30 Svjedočanstvo iz prve ruke *(Željko Garmaz, novinar)*

12.00 Rasprava i praktični prijedlozi za suradnju

Župnike molimo da o seminaru obavijeste i na sudjelovanje potaknu animatore/suradnike misijske skupine iz vlastite župe te da osobama koje šalju na teret župne blagajne ponude putne troškove u visini cijene povratne autobusne karte, te troškove kotizacije u visini od 20 kn. Također ***pozivamo župnike iz onih župa iz kojih do sada nitko nije sudjelovao na seminarima*** ***da na seminar pošalju barem jednog animatora/suradnika*** koji bi pridonio misijskom animiranju župne zajednice.

Sudionike dosadašnjih seminara pozivamo da se jave župniku i obavijeste ga o pozivu za seminar. Molimo Vas da sa župnikom porazgovarate o Vašem dosadašnjem angažmanu u animiranju župne misijske skupine i o njegovim očekivanjima. Ukoliko i dalje ostajete animator i predstavnik Vaše župe na našem seminaru, župnik će Vam iz župne blagajne, ukoliko želite, namiriti gore navedene troškove.

Nadalje, sve sudionike molimo da se osobno ili preko župnog ureda unaprijed prijave na seminar (najkasnije do 11. listopada 2019.) na adresu tajništva Pastoralnog centra na broj 031/802 227 ili e-mail: pastoralni.centar@djos.hr . Još Vas molimo dostavite nam e-adresu ukoliko ju imate kako bismo brže i jednostavnije mogli komunicirati te Vam dostavljati pozive na seminar e-mailom.

Gospodin Isus, koji je po svojoj riječi trajno prisutan u zajednici Crkve, bio sa svima Vama!

 s. Ignacija Ribinski,

 povjerenica za župne misijske skupine